Werker op plaas vermoorArgieffoto Die liggaam van ŉ plaaswerker is Maandag in sy plakkershuis op ŉ plaas naby Tzaneen, Limpopo, aangetref. Lt.kol. Moatshe Ngoepe, polisiewoordvoerder, het gesê Maswazi Philemon Chaveni is vermoedelik deur ŉ vreemdeling vermoor, en in sy plakkershuis toegesluit. Volgens Ngoepe was Chaveni vir dae lank nie gesien nie, en hy het ook nie reageer op oproepe van familielede nie. “Hy het alleen in die plakkershut op die plaas gebly,” het Ngoepe gesê. “Sy familie het Maandag besluit om hom te gaan besoek en het op sy liggaam afgekom.” Sy hande was agter sy rug met ŉ tou vasgebind. Die motief vir die moord is nog nie bekend nie.